**“Verso eli vertaissovittelu** on yhteisöllinen menetelmä, joka tarjoaa lapsen toimijuutta tukevan tavan ratkaista oppilaiden välisiä ristiriitoja koulun arkipäivässä. Sovittelulla puututaan mieltä pahoittavaan toimintaan mahdollisimman varhain. Vertaissovittelu ja aikuisjohtoinen sovittelu ovat menetelminä osa koulujen sovittelutoimintaa ja koulun konfliktin käsittelyn käytäntöjä.”

Koulussamme vertaissovitteluoppilaat sovittelevat ristiriitoja pitkän välitunnin aikana. Verso-oppilaat toimivat myös ulkona välituntitarkkailijoina. Sovittelutoimintaa ohjaa henkilökunnan jäsenistä koottu tiimi. Lukuvuonna 2020-2021 vertaissovittelutoiminta käynnistetään koronarajoitusten sallimissa rajoissa.

Uudet Verso-oppilaat valitaan haastattelujen pohjalta syksyn aikana. Verso-oppilaille ja koulun henkilökunnalle järjestetään koulutusta 25.11.2020.

Lisätietoja vertaissovittelusta:

<https://sovittelu.com/vertaissovittelu/>